E-Prime

E-Prime (que significa English Prime) es un maniera de parlar anglese sin usar le verbo "esser", in anglese to be, in qualcunque de su formas verbal (be, is, am, are, was, were, been, being In interlingua il esserea "esser", "es"/"esse" , "son", "era"/"esseva", "essite", essente", "sia" ). Un parlante o un scribente de E-Prime usa verbos differente como "devenir" (in anglese to become), "remaner/restar" (to remain), e "equalar" (to equal); la idea es que on pote reconstruer le phrase pro explicitemente monstrar que o qui face le action. Per exemplo, in E-Prime, un scribente cambiarea le phrase Mistakes were made = "Errores esseva facite" a Joe made mistakes = "Joe faceva errores". Iste cambio de formulation revela un actor (Joe) durante que le forma precedente ha celate le actor. Obviemente, le usatores e defensores de E-Prime considerarea plus adequate le phrase alterate.

 Rationes de E-Prime 
D. David Bourland Jr. (1928-200) esseva qui primemente proponeva E-Prime in 1965. Bourland laborava super semantica general. Un idea importante de su labores es que le esseres human pote mermente saper que illes observa e experientia quando illes vide, audi, tocca, senti per sapor, olface, pensa, e senti. De plus, il es logic avantiar que le observationes e le experientias de un subjecto affice o pote afficer super le observationes e le experientias futur del mesme subjecto. E pro que cata uno habe experientias differente ex le alteres, certo cata uno anque elabora interpretationes differente al generates per su personas proxime, benque obviemente con certe similaritates e con certe base commun. 

Studentes de Semantica General e usatores de E-Prime opina que dicer This cat is soft = "Iste catto es blande" omitte numerose altere attributos, e implica que le "objecto" exterior del catto es le "mesme que" le experientia interior de "esser blande". In vice, usatores de E-Prime dice This cat feels soft TO ME = "Iste catto ME pare blande" pro recordar cosas sequente:
 le experientia de "esser blande" include e le "objecto" exterior appellate "catto" e anque le oculos, le manos, le cerebro e le systema nerval del observator;
 alcuno altere poterea sentir o appreciar differente aspectos o characteristicas del catto;
 le mesme subjecto ben poterea experientiar un cosa differente in un tempore differente o in circumstantias differente (le catto poterea grattar les, o poterea parer humide o coperite con immunditia).

 Que non es E-Prime 
E-Prime e Semantica General non son linguas o formas de anglese differente. In summa, illos provide manieras differente de pensar e de parlar del mundo. De plus, linguas como arabe, turco, e cantonese, ben que non habe un verbo separate pro "esser", totevia illos possede le idea de "esser". Per exemplo, un individuo parlante in Interlingua poterea dicer (in traduction litteral) "Iste pomo es rubie". Un altere subjecto parlante in arabe poterea dicer "Iste pomo rubie". 

Le majoritate del linguas pote esser usate pro exprimer le idea de un pomo rubie. Un usator de E-Prime pote mermente dicer (in traduction litteral) "Iste pomo pare rubie a me" pro recordar se que "vider de rubie" include le pomo e anque le oculo e cerebro del persona observante del pomo.

Numerose specialistas in anglese incoragia studentes pro usar verbos differente ab "esser". Pro illes, le uso de verbos plus active face le obra scribite plus clar e interessante. Iste inseniatores assi intende que obras scribite per lor alumnos se affina, benque illes non necessarimente accepta totalmente le ideas de semantica general o E-Prime. 

 Notas 

Categoria:Lingua anglese